**תלקיט במורשת ותרבות ישראלית**

התלקיט יתחלק ל- 5 מדורים / שערים – המורה יכול לבחור בין השער החמישי לשישי:

**שער ראשון: סיפורי התורה האוניברסאליים**

בריאת העולם – סיפור על סדר וארגון

אדם וחווה – עץ החיים ועץ הדעת טוב ורע-סיפור על בחירה ולקיחת אחריות

סיפור קין והבל – קנאת אחים

פרשת נוח – המבול

מגדל בבל: גבולות כוחו של האדם/רב תרבותיות

**שער שני :מונותיאיזם ותולדות עם ישראל בתנ"ך**

מונותיאיזם ותולדות עם ישראל בתנ"ך

**שער שלישי :חגים ומועדים בישראל**

סיווגים של חגים ומועדים

הרעיונות והערכים העומדים בבסיסם של חגי ישראל ומועדיו

**שער רביעי: בין אדם לחברו**

בית הלל ובית שמאי

**שער חמישי :מעגל החיים היהודי**

ברית מילה

בר צווה/בת מצווה

נישואין: חופה וקידושין

אבלות

השבת

**שער שישי- הרצף היהודי מסיום תקופת התנ"ך עד ימינו**

דמויות מרכזיות בהיסטוריה היהודית ותרומתן – עבודת חקר.

על התלקיט לכלול עבודות של התלמידים בנושאים הנלמדים. על כל שער יש להכין דפי עבודה שישקפו את ההכרות של התלמיד עם נושאי השער ואת יחסו אליהם.

העבודות צריכות לשקף הכרות עם תכני החומר, ידע והתמצאות בחומר הנלמד, הבנת הנלמד והבעת דעה על הנושאים הנלמדים, ועליהן גם לבטא מעורבות בלמידה וחיבור לערכים המשתמעים מהנלמד.

מבחינה מעשית וויזואלית העבודות צריכות לשקף יצירתיות, מגוון דרכי הבעה, שימוש בסרטונים, תמונות, שירים ויצירות ספרות.

משקל התלקיט בציון הסופי הוא 100 נקודות.

**טבלה מסכמת ומארגנת של התלקיט:**

|  |  |  |  |  |  |
| --- | --- | --- | --- | --- | --- |
| **שער** | **היקף שעות למידה מומלץ** | **נושאים** | **פעילות מוצעת** | **דרישת תלקיט** | **ניקוד והערות** |
| שער ראשון- סיפורי תורה בעלי מסר אוניברסאלי |  8-6 | בריאת העולם, אדם וחווה, קין והבל, סיפור המבול, מגדל בבל | קריאת הטקסט, שאלות מנחות להבנה, שאלות לדיון, למידה באמצעות יצירות אומנות. | 5 דפי עבודה | משקלו של כל דף – 5 נקודות.סך הכל בשער זה – 25 נקודות |
| שער שני- מונותיאיזם, תולדות עם ישראל עד חורבן בית שני. | 10-8 | המושג מונותיאיזם, עץ המשפחה היהודי, רצף סיפורים ואירועים הקשורים להתהוות העם היהודי וקורותיו עד חורבן בית המקדש השני. | קריאת הטקסט, שאלות מנחות להבנה, למידה באמצעות ציר הזמן,יצירות אומנות, צפייה בסרטונים. | 5 דפי עבודה | משקלו של כל דף – 5 נקודות. סך הכל בשער זה – 25 נקודות |
| שער שלישי- מעגל השנה- חגי ישראל | 4-3 | היכרות עם לוח השנה העברי, הכרת החגים על מאפייניהם ומנהגיהם | ארגון החגים ע"פ- עונות, חגים דתיים, חגי טבע, משמעות החגים ללומדים, העמקת הלימוד סביב החג הקרוב למועד הלמידה ויצירת "ת.ז." לחג להצגה במרכז ההשכלה. | 2 דפי עבודה | משקלו של כל דף 5 נקודות. סך הכל בשער זה – 10 נקודות. |
| שער רביעי- בין אדם לחברו | 6-4 | פתגמים, סיפורים, בית הלל ובית שמאי. | הכרת פתגמים ואמרות, הבנת טקסט בהקשר לערכים הנלמדים | 3 דפי עבודה | משקלו של כל דף עבודה 5 נקודות. סך הכל בשער זה – 15 נקודות. |
| שער חמישי- מעגל החיים היהודי | 3 | ברית מילה, בר-מצווה, חתונה, מנהגי אבלות, מאפייני שבת. | הכרת האירועים במעגל החיים היהודי ומאפייניהם, קישור רלוונטי לחיי התלמיד. | 3 דפי עבודה | בחירה – ניתן להמיר שער זה בשער השישימשקלו של כל דף 5 נקודות. סך הכל בשער זה – 15 נקודות. |
| שער שישי- רצף יהודי מהגלות להקמת המדינה | 3 | בחירת דמויות ואישים בולטים בתולדות העם היהודי כמו: הרב קוק, הרמב"ם, הרצל דונה גרציה, מונטפיורי, רוטשילד | הכרת אישים בולטים בתולדות עם ישראל. יצירת "ת.ז. לאישיות" תוך הכרת תרומתה והתקופה בה פעלה. | 3 דפי עבודה | בחירה – ניתן להמיר שער זה בשער החמישימשקלו של כל דף 5 נקודות. סך הכל בשער זה – 15 נקודות.  |
|  |  |  |  | סך הכל – 18 דפי עבודה. | 90 נקודות על דפי העבודה ו-10 נקודות הערכת מורה על השקעה ולמידה. |